2015. gada 15. aprīlī Rīkojums Nr. 193

Rīgā (prot. Nr. 20  10. §)

**Par valsts meža zemes "Goftembergi", Stropos, Naujenes pagastā, Daugavpils novadā, atsavināšanu**

1. Saskaņā ar Meža likuma 44. panta ceturtās daļas 3. punkta "a" apakšpunktu atļaut ēku (būvju) īpašniekam, atsavinot nekustamo īpašumu "Goftembergi" (nekustamā īpašuma kadastra Nr. 4474 005 0236) – zemes vienību (zemes vienības kadastra apzīmējums 4474 005 0129) 0,32 ha platībā – Stropos, Naujenes pagastā, Daugavpils novadā, atsavināt arī minētajā zemes vienībā ietilpstošo valsts meža zemi 0,19 ha platībā, kas nepieciešama ēku (būvju) uzturēšanai.

2. Valsts akciju sabiedrībai "Valsts nekustamie īpašumi" nodot atsavināšanai šā rīkojuma 1. punktā minētā nekustamā īpašuma sastāvā ietilpstošo valsts meža zemi Publiskas personas mantas atsavināšanas likumā noteiktajā kārtībā.

Ministru prezidente Laimdota Straujuma

Finanšu ministrs Jānis Reirs